অচেনা পরিবেশে বল করতে গিয়ে বেশ অসুবিধায় পড়েছেন ভারতীয় বোলাররা। তবে অস্ট্রেলিয়ায় প্রস্তুতি ম্যাচে ব্যাট-বল হাতে বেশ স্বচ্ছন্দে পাওয়া গেল ক্যাপ্টেন বিরাট কোহলিকে। তিনি ব্যাটে শাসন করবেন অজিদের, এটা অনেকটাই প্রত্যাশিত। তবে বল হাতেও অচেনা কোহলি কাঁপুনি সঞ্চার করে গেলেন অস্ট্রেলীয়দের।

এই বিষয়ে অন্যান্য খবর

ঊনিশের স্পর্ধা, বিরাটকে আউট করে আগুন জ্বালালেন কিশোর পেসার


ভারতের ৩৫৮ রানের জবাবে ব্যাট করতে নেমে অস্ট্রেলিয়ার বোর্ড প্রেসিডেন্ট একাদশ স্কোরবোর্ডে তুলল পাহাড়প্রমাণ ৫৪৪ রান। ভারতীয় বোলাররা শোচনীয়ভাবে ব্যর্থ। বোলারদের দশা দেখে ক্যাপ্টেন কোহলি নিজেই হাত ঘোরালেন। ১০০ রানের মাথায় কোহলি আউট করলেন হ্যারি নিয়েলসনকে। যা কার্যত অপ্রত্যাশিত-ই।
মিডিয়াম পেসার কোহলির বল হ্যারি আছড়ে ফেলতে চেয়েছিলেন গ্যালারিতে। কিন্তু মিড অনে কোহলির বলে উমেশ যাদবের হাতে ধরা পড়ে যান অস্ট্রেলিয়ার ব্যাটসম্যান। কোহলি নিজেও হতভম্ভ হয়ে যান। মুখচাপা দিয়ে হাসতে শুরু করেন মহাতারকা। মুখের অভিব্যক্তিতেই স্পষ্ট কোহলির কাছে এই উইকেট কার্যত অপ্রত্যাশিতই ছিল।

A priceless reaction from India captain @imVkohli as he picks up a rare wicket 😂 https://t.co/JMMimFVbEr #CAXIvIND pic.twitter.com/TM6FormmYf
— cricket.com.au (@cricketcomau) December 1, 2018

ওয়েস্ট ইন্ডিজের বিরুদ্ধে সীমিত ওভারের খেলায় জনসন চার্লসের উইকেট কোহলির শেষ উইকেট ছিল। সেই ম্যাচে জিততে ক্যারিবিয়ানদের শেষ ওভারে প্রয়োজন ছিল ৮ রান। তবে বোর্ড একাদশের বিরুদ্ধে কোহলির উইকেট মোটেই গণ্য করা হবে না। কারণ এই প্রস্তুতি ম্যাচ প্রথম শ্রেণির ম্যাচ নয়।